काठमाडौँ, चैत २७ गते । कानुन व्यवसायीहरूको छाता संस्था नेपाल बार एसोसिएसनको २४औँ कार्यसमितिको निर्वाचनमा अधिवक्ता शेरबहादुर केसी अध्यक्ष पदमा विजयी हुनुभएको छ । लोकतान्त्रिक समूहबाट उम्मेदवार हुनुभएका केसी तीन हजार ७९८ मत ल्याई विजयी हुनुभएको छ भने उहाँका निकटतम प्रतिद्वन्द्वी प्रगातिशील समूहका प्रत्यासी विजयकान्त मैनालीले तीन हजार ६१५ मत प्राप्त गर्नुभएको छ । त्यसैगरी अध्यक्ष पदका प्रत्यासीहरू मनोहर साह र रामप्रसाद प्रजापतिले क्रमशः २०७ र ५५ मत प्राप्त गर्नुभएको छ ।
